open-index/open-wikipedia-markdown huggingface dataset:
Γιούτα Λερντάμ

Η **Γιούτα Μόνικα Λερντάμ** (, 30 Δεκεμβρίου 1998) είναι Ολλανδή αθλήτρια της παγοδρομίας ταχύτητας, η οποία ειδικεύεται σε αγώνες ταχύτητας μεγάλης πίστας.

## Καριέρα
Η Λερντάμ έγινε παγκόσμια πρωταθλήτρια νέων στο Παγκόσμιο Πρωτάθλημα Νέων του 2017 στο Ελσίνκι. Το επόμενο έτος, στο Παγκόσμιο Πρωτάθλημα Νέων του 2018 στο Σολτ Λέικ Σίτι, κατετάγη δεύτερη, πίσω από την συμπατριώτισσά της, Τζόι Μπόνε.

Κατά τη διάρκεια της σεζόν 2017-18, κέρδισε τον αγώνα του Παγκόσμιου Κυπέλλου Νέων στα 1.000 και 1.500 μ. Επίσης, έγινε πρωταθλήτρια νέων Ολλανδίας. Το 2018, έγινε επαγγελματίας και έγινε μέλος της Team IKO.

Από την στιγμή που έγινε επαγγελματίας, η Λερντάμ κέρδισε τον παγκόσμιο τίτλο στα 1.000 μ. δύο φορές (2020 και 2023), το αργυρό μετάλλιο σε αυτή την απόσταση στους Χειμερινούς Ολυμπιακούς Αγώνες του 2022 και επίσης το χρυσό μετάλλιο στο Παγκόσμιο Πρωτάθλημα Ταχύτητας το 2022. Η Λερντάμ εντάχθηκε στην Team Jumbo-Visma το 2022.

Στους Χειμερινούς Ολυμπιακούς Αγώνες του 2026, η Λερντάμ κέρδισε το χρυσό μετάλλιο, με Ολυμπιακό ρεκόρ 1:12.31, στο αγώνισμα των 1.000 μ. Κέρδισε επίσης το αργυρό μετάλλιο στο αγώνισμα των 500 μ.

## Παραπομπές


## Εξωτερικοί σύνδεσμοι
* 

Κατηγορία:Αθλητές της παγοδρομίας ταχύτητας
Κατηγορία:Αθλητές στους Χειμερινούς Ολυμπιακούς Αγώνες 2022
Κατηγορία:Ολλανδοί Ολυμπιονίκες
Κατηγορία:Αθλητές στους Χειμερινούς Ολυμπιακούς Αγώνες 2026
Ερρίκος ΦιτςΆλαν-Χάουαρντ, κόμης του Άρουντελ

Ο **Ερρίκος Μάιλς ΦιτςΆλαν-Χάουαρντ, κόμης του Άρουντελ**, αγγλ.: *Henry Miles Fitzalan-Howard, Earl of Arundel* (γενν. 3 Δεκεμβρίου 1987), με το αξίωμα λόρδος Μαλτρέιβερς μέχρι το 2002 και επαγγελματικά γνωστός ως Ερρίκος Άρουντελ,  είναι Βρετανός αριστοκράτης, επιχειρηματίας και πρώην οδηγός αγώνων αυτοκινήτων. Είναι κληρονόμος του δουκάτου του Νόρφολκ, του ανώτερου ομοτίμου στους Ευγενείς της Αγγλίας, και η οικογενειακή έδρα του είναι στο Κάστρο Άρουντελ.

## Ο βίος του
Γεννήθηκε στις 3 Δεκεμβρίου 1987 ως γιος του Εδουάρδου κόμη του Άρουντελ, αργότερα 18ου δούκα του Νόρφολκ, και της συζύγου του Τζορτζίνας Γκορ. Είχε τον τίτλο του λόρδου Μαλτρέιβερς από τη γέννησή του, αλλά μετά το τέλος του εκ πατρός παππού του Μάιλς 17ου δούκα του Νόρφολκ, το 2002, ανέλαβε τον τωρινό τίτλο του κόμη του Άρουντελ. Από το 2007 έως το 2010, σπούδασε στο Πανεπιστήμιο του Μπρίστολ, και αποφοίτησε με πτυχίο Bachelor of Science στα οικονομικά με άριστα.

Μεταξύ 2010 και 2019, εργάστηκε σε διάφορους ρόλους ιδιωτικών κεφαλαίων και εταιρικών οικονομικών στο Λονδίνο στις εταιρείες NM Rothschild, Evercore Partners και στη συνέχεια στην Inflexion Private Equity. Το 2019 συνίδρυσε την Noble Insurance Group, όπου εργάζεται ως διευθύνων σύμβουλος. Άλλα ενδιαφέροντά του περιλαμβάνουν το σκι, την πεζοπορία και την αναρρίχηση. 

### Αγώνες αυτοκινήτων
Το 2006, με το όνομα Χένρυ Άρουντελ, αγωνίστηκε στο Πρωτάθλημα Formula BMW UK, οδηγώντας για την Fortec Motorsport και κερδίζοντας το Rookie Cup.   Εκλέχτηκε στο Πρόγραμμα Race Elite της Motor Sports Association τον Απρίλιο του 2007, μαζί με πέντε άλλους οδηγούς σε διάφορες βρετανικές διοργανώσεις. Παρέμεινε στην ομάδα Fortec Motorsport κατά τη διάρκεια της σεζόν του 2007 στη Formula BMW UK, και κατέλαβε την τρίτη θέση στη γενική κατάταξη.

Το 2008 αγωνίστηκε για την Räikkönen Robertson Racing στο Βρετανικό Πρωτάθλημα Formula 3. Σημείωσε 21 βαθμούς και τερμάτισε 15ος στην κατάταξη. Αγωνίστηκε για την Carlin Motorsport κατά τη διάρκεια της σεζόν της Βρετανικής Formula 3 του 2009.  Σημείωσε 90 βαθμούς και τερμάτισε 9ος στην κατάταξη.
αριστερά|μικρογραφία|Volkswagen Dallara F308 που οδηγείται από τον Άρουντελ σε δοκιμές της βρετανικής F3 στο Oulton Park τον Μάρτιο του 2008.

## Οικογένεια
Στις 16 Ιουλίου 2016 νυμφεύτηκε την Cecilia Colacicchi (γενν. 1988) στον Καθεδρικό Ναό του Άρουντελ.  Έχουν τρεις κόρες:
* λαίδη Φλόρα Μαρία Ισαβέλλα ΦιτςΆλαν-Χάουαρντ (γενν. 10 Νοεμβρίου 2018).
* λαίδη Ελίζα Ρέιτσελ ΦιτςΆλαν-Χάουαρντ (γενν. 12 Μαΐου 2020).
* λαίδη Σερένα Έλενα Ρόουζ ΦιτςΆλαν-Χάουαρντ (γενν. 7 Ιουνίου 2023)

## Παραπομπές


Κατηγορία:Οικογένεια ΦιτςΆλαν
Κατηγορία:Οικογένεια Χάουαρντ (αγγλική αριστοκρατία)
Κατηγορία:Άγγλοι οδηγοί αγωνιστικών αυτοκινήτων
Νισπήτας Λασιθίου

Ο **Νισπήτας** είναι πολύ μικρός οικισμός της Κρήτης στην Περιφερειακή Ενότητα Λασιθίου και το Δήμο Αγίου Νικολάου.

## Γενικά στοιχεία
Ο Νισπήτας βρίσκεται στα βόρεια του νησιού σε υψόμετρο 260 μέτρων, δίπλα και δυτικά από τη Νεάπολη και απέχει περίπου 15 χιλιόμετρα βορειοδυτικά από τον Άγιο Νικόλαο (έδρα του δήμου). Βορειοδυτικά του χωριού είναι η Βουλισμένη και βόρεια περνάει η Ε.Ο. Ηρακλείου - Αγίου Νικολάου ενώ στην περιοχή είναι το ΕΠΑΛ Νεαπόλεως και η ερειπωμένη φραγκισκανική Μονή Φραρώ ή Αγίου Αντωνίου του Σιμέτι.

Αναφέρεται επίσημα, μετά την Τουρκοκρατία και την Ένωση της Κρήτης με την Ελλάδα, να προσαρτάται στην κοινότητα Νεαπόλεως γραμμένος η *Νίσπητα* το 1928 και να απογράφεται σε αυτήν μέχρι το 1940, οπότε σταμάτησε. Άρχισε ξανά να απογράφεται ξανά, γραμμένος πλέον ως Νισπήτας, το 1991. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, ανήκει στην Κοινότητα Νεαπόλεως, που υπάγεται στην Δημοτική Ενότητα Νεαπόλεως του Δήμου Αγίου Νικολάου και σύμφωνα με την απογραφή 2021 απογράφησαν 16 κάτοικοι ενώ με αυτήν του 2011 ήταν 25.

## Εξωτερικοί σύνδεσμοι

* Η Μονή Φραρώ ή Αγίου Αντωνίου του Σιμέτι από τον ιστότοπο www.cretanbeaches.com.
* Φωτογραφίες από τον Νισπήτα στον ιστότοπο www.greece.com.

## Παραπομπές


Νισπήτας
Κατηγορία:Δήμος Αγίου Νικολάου
Rio Grande Mud

Το ***Rio Grande Mud*** είναι το δεύτερο στούντιο άλμπουμ του αμερικανικού rock συγκροτήματος ZZ Top. Κυκλοφόρησε στις 4 Απριλίου του 1972  από την δισκογραφική εταιρεία London Records. Ο τίτλος του άλμπουμ έχει εμπνευστεί από τον Ρίο Γκράντε, τον ποταμό τον οποίο σχηματίζουν τα σύνορα μεταξύ Μεξικού και Τέξας.

## Παρασκήνιο
Ο frontman των ZZ Top, Μπίλι Γκίμπονς, είπε για το άλμπουμ:Ήταν ο πρώτος δίσκος ο οποίος μας έφερε σε επαφή με την εμπειρία της συγγραφής. Αρχίσαμε να καταγράφουμε γεγονότα όπως μας συνέβαιναν κατά την διάρκεια της περιοδείας. Όλα αυτά τα στοιχεία καταγράφονταν στο σημειωματάριο σύνθεσης τραγουδιών. Καθώς προχωρούσαμε, παρακολουθούσαμε τις βασικές ιδέες καθώς εμφανίζονταν. Η τέχνη σίγουρα αναπτυσσόταν. 

## Κυκλοφορία
Το μοναδικό single το οποίο κυκλοφόρησε από το άλμπουμ ήταν το "Francine", που έφτασε στον αριθμό 69 του ''Billboard'' Hot 100. Η A-side ήταν η έκδοση του άλμπουμ, ενώ η B-side περιείχε το τραγούδι με τα φωνητικά ηχογραφημένα στα ισπανικά.  Μια άλλη 45αρα έκδοση κυκλοφόρησε στο Ηνωμένο Βασίλειο και τη Γερμανία συνοδευόμενη από το "Down Brownie". Διάφορες επίσημες κυκλοφορίες των ZZ Top μέσα στα χρόνια, αρχίζοντας από το 1972, έχουν χρησιμοποιήσει την εναλλακτική ορθογραφία "Francene", ειδικά στις διάφορες κυκλοφορίες από το 45αρι τόσο εντός όσο και εκτός των Ηνωμένων Πολιτειών, καθώς και στην πρώτη έκδοση του LP.

Το 1987, το άλμπουμ έγινε remix για να κυκλοφορήσει σε CD. Στις 11 Ιανουαρίου του 2011, η Rhino κυκλοφόρησε μια remastered έκδοση από το αρχικό mix του 1972 σε βινύλιο. Αυτό το άλμπουμ διατέθηκε για λήψη στο MP3 store του Amazon και στο iTunes ως ψηφιακή λήψη το 2012. Περιλαμβάνει τα πρωτότυπα mix των κομματιών τα οποία βρίσκονται στο *[[Chrome, Smoke & BBQ]]* και τα remix του 1987 των κομματιών τα οποία δεν προέρχονται από αυτό το box set. Το αυθεντικό mix του άλμπουμ κυκλοφόρησε σε CD τον Ιούνιο του 2013 ως μέρος του box set *The Complete Studio Albums (1970-1990)*. 

## Υποδοχή
Το AllMusic έδωσε αναδρομική βαθμολογία στο άλμπουμ 3,5 αστεριών, δηλώνοντας: «Με το δεύτερο άλμπουμ τους, *Rio Grande Mud*, οι ZZ Top χρησιμοποιούν τον ήχο τον οποίο σχεδίασαν πρόχειρα στο πρώτο τους ως πρότυπο, ωστόσο τον τροποποιούν με μικρούς αλλά σημαντικούς τρόπους». 

Το άλμπουμ έφτασε μέχρι τον αριθμό 104 του ''Billboard'' 200 τον Ιούνιο του 1972. 

## Λίστα κομματιών

## Προσωπικό

### ZZ Top

* Μπίλι Γκίμπονς&nbsp;– κιθάρα, slide κιθάρα, φυσαρμόνικα, φωνητικά
* Ντάστι Χιλ&nbsp;– μπάσο, δεύτερα φωνητικά
* Φρανκ Μπιρντ&nbsp;– τύμπανα

### Επιπλέον προσωπικό

* Πιτ Τικλ – ακουστική κιθάρα στο "Mushmouth Shoutin'"

### Παραγωγή

* Μπιλ Χαμ&nbsp;– παραγωγή
* Ρόμπιν Χουντ Μπράιανς&nbsp;– ηχοληψία

## Charts

## Παραπομπές

Κατηγορία:Άλμπουμ των ZZ Top
Κατηγορία:Άλμπουμ του 1972
Heated Rivalry

Το ***Heated Rivalry*** είναι μια καναδική τηλεοπτική σειρά αθλητικού έρωτα που δημιουργήθηκε, γράφτηκε και σκηνοθετήθηκε από τον Τζέικομπ Τίρνεϊ για την Crave. Βασίζεται στη σειρά μυθιστορημάτων Game Changers από Ρέιτσελ Ριντ. Πρωταγωνιστούν οι Χάντσον Γουίλιαμς και Κόνορ Στόρι.

Στις 12 Δεκεμβρίου 2025, ανακοινώθηκε ότι η σειρά ανανεώθηκε για δεύτερη σεζόν.

## Παραπομπές


## Εξωτερικοί σύνδεσμοι
* 

Κατηγορία:Καναδικές τηλεοπτικές σειρές
Κατηγορία:Αγγλόφωνες τηλεοπτικές εκπομπές
Κατηγορία:Τηλεοπτικές σειρές βασισμένες σε βιβλία
Βάλτερ Κιάρι

Ο **Βάλτερ Ανικιαρίκο** (Ιταλικά: Walter Annicchiarico, 8 Μαρτίου 1924 &#x2013; 20 Δεκεμβρίου 1991), γνωστός ως **Βάλτερ Κιάρι**, ήταν Ιταλός ηθοποιός του θεάτρου και του κινηματογράφου, που έπαιζε κυρίως κωμικούς ρόλους.

## Βιογραφία
Ο Βάλτερ Ανικιαρίκο γεννήθηκε στη Βερόνα της Ιταλίας στις 8 Μαρτίου 1924 από οικογένεια με καταγωγή από την Απουλία. Κατά τον Β΄ Παγκόσμιο Πόλεμο, κατατάχθηκε στο Decima Flottiglia MAS και στη συνέχεια επιστρατεύτηκε στη Βέρμαχτ (μια λεπτομέρεια που αποκαλύφθηκε μόνο μετά τον θάνατό του). Στάλθηκε σε μια γερμανική αντιαεροπορική ομάδα που πολεμούσε στη Βόρεια Γαλλία, και συγκεκριμένα στη Νορμανδία, όπου τραυματίστηκε ελαφρά στις μάχες κατά την Απόβαση στη Νορμανδία. Στη συνέχεια, αιχμαλωτίστηκε και μεταφέρθηκε στο αμερικανικό στρατόπεδο αιχμαλώτων του Κολτάνο.

Στην καριέρα του, ο Κιάρι εμφανίστηκε σε ταινίες όπως *Η μικρή καλύβα* (1957), *Καλημέρα θλίψη* (1958), *Campanadas a medianoche* (1966) και *[[Φάκελος Βαλάτσι]]* (1972). Εμφανίστηκε δίπλα στην Άννα Μανιάνι, στον ρόλο του νεαρού εραστή, στην ταινία *[[Μπελίσιμα]]* (1951) του Λουκίνο Βισκόντι. Μετά το *Μπελίσιμα,* ο Κιάρι συνέχισε να παίζει στο θέατρο, σε διάφορα έργα.

[αριστερά|μικρογραφία|Ο Κιάρι και η [Λουτσία Μποζέ στο *Era lei che lo voleva* (1952)]]
Στα γυρίσματα της ταινίας *Η μικρή καλύβα*, γνώρισε την Άβα Γκάρντνερ (η οποία ήταν ακόμα παντρεμένη με την Φρανκ Σινάτρα, αλλά βρίσκονταν σε διάσταση) και ξεκίνησε σχέση με την Αμερικανίδα σούπερ σταρ.
δεξιά|μικρογραφία|Ο Κιάρι και η σύζυγός του Αλίντα Τσέλι (1969)
Πρωταγωνίστησε στην ταινία *They're a Weird Mob* (1966), βασισμένη σε ένα δημοφιλές αυστραλιανό μυθιστόρημα του Τζον Ογκρέιντι.  Η τότε κοπέλα του, η Ιταλίδα τραγουδίστρια και ηθοποιός Αλίντα Τσέλι, εμφανιζόταν επίσης στην ταινία. Οι δυο τους παντρεύτηκαν το 1969 και απέκτησαν έναν γιο, τoν τηλεπαρουσιαστή Σιμόν Ανικιαρίκο. Το ζευγάρι χώρισε το 1972. Ο Κιάρι εμφανίστηκε επίσης στην αυστραλιανή ταινία *Squeeze a Flower* το 1970.

Το 1970, ο Κιάρι συνελήφθη και φυλακίστηκε στη Ρώμη ως ύποπτος για κατοχή και εμπορία κοκαΐνης. Μετά την απελευθέρωσή του και τη μερική αθώωσή του (κριθεί αθώος για την κατηγορία της εμπορίας και έλαβε επιεική ποινή για την κατηγορία της κατοχής ναρκωτικών για προσωπική χρήση), η καριέρα του δεν ανέκαμψε ποτέ. Η κρατική ιταλική τηλεόραση ήταν απαγορευμένη για αυτόν και το μόνο που μπορούσε να επιδιώξει ήταν να παίζει μικρούς ρόλους σε κωμωδίες β΄ διαλογής και να κάνει εμφανίσεις στην τοπική τηλεόραση, καθώς και στο θέατρο.

Ο Κιάρι πέθανε από αιφνίδια καρδιακή προσβολή στο Μιλάνο, στο σπίτι του, στις 21 Δεκεμβρίου 1991.  Η ταφόπλακά του φέρει τη φράση που κάποτε ανέφερε στον σκηνοθέτη Ντίνο Ρίζι ως αγαπημένη του επιλογή για τον τάφο του: «Μην ανησυχείτε, απλώς αναπληρώνω τον ύπνο μου». 

## Φιλμογραφία
 

## Παραπομπές


## Εξωτερικοί σύνδεσμοι

* 
* 

Κατηγορία:Ιταλοί ηθοποιοί θεάτρου
Κατηγορία:Ιταλοί ηθοποιοί κινηματογράφου
Ιάκωβος Χάουαρντ (πολιτικός των Ουίγων)

Ο αξιότιμος **Ιάκωβος Κένεθ Χάουαρντ**, αγγλ.*: James Kenneth Howard* (5 Μαρτίου 1814 - 7 Ιανουαρίου 1882) ήταν Βρετανός πολιτικός των Ουίγων.

Μέλος της Οικογένειας Χάουαρντ, ήταν ο 4ος γιος του Θωμά Χάουαρντ 16ου κόμη του Σάφολκ, και της αξιότιμης Ελισάβετ Ιωάννας, κόρης του Ιακώβου Ντάτον 1ου βαρόνου Σέρμπορν.  Διαδέχθηκε τον μεγαλύτερο αδελφό του, Κάρολο υποκόμη Άντοβερ, ως μέλος του Κοινοβουλίου για το Μάλμεσμπουρυ το 1841, θέση που κατείχε μέχρι το 1852.  Από το 1851 έως το 1882 υπηρέτησε ως Επίτροπος Αλσών, Δασών και Εσόδων Γης.

Ο Χάουαρντ νυμφεύτηκε τη λαίδη Λουίζα, κόρη του Ερρίκου Πέτυ-ΦιτςΜώρις 3ου μαρκησίου του Λάνσνταουν, το 1845. Αυτός απεβίωσε τον Ιανουάριο του 1882, σε ηλικία 67 ετών. Η λαίδη Λουίζα απεβίωσε τον Ιούνιο του 1906. Εγγονός τους ήταν ο εξερευνητής και πολιτικός Κάρολος Χάουαρντ-Μπέρυ. 

## Αναφορές

## Εξωτερικοί σύνδεσμοι
* 

Κατηγορία:Οικογένεια Χάουαρντ (αγγλική αριστοκρατία)
Κάρολος Χάουαρντ, 17ος κόμης του Σάφολκ

Ο **Κάρολος Ιωάννης Χάουαρντ, 17ος κόμης του Σάφολκ, 10ος κόμης του Μπέρκσιρ**, αγγλ.: *Charles John Howard, 17th Earl of Suffolk, 10th Earl of Berkshire* (7 Νοεμβρίου 1804 – 14 Αυγούστου 1876), με το αξίωμα υποκόμη Άντοβερ μεταξύ 1820 και 1851, ήταν Βρετανός ομότιμος και πολιτικός των Ουίγων από την Οικογένεια Χάουαρντ. 

## Ο βίος του
Ο Σάφολκ γεννήθηκε στο Τσάρλτον Παρκ του Γουίλτσιρ, και ήταν ο μεγαλύτερος γιος του Θωμά Χάουαρντ 16ου κόμη του Σάφολκ, και της εντιμότατης Ελισάβετ ωάννας, κόρης του Ιακώβου Ντάτον 1ου βαρόνου του Σέρμπορν. Ήταν αδελφός του εντιμότατου Ερρίκου Θωμά Χάουαρντ και του εντιμότατου Ιακώβου Χάουαρντ. 

## Σταδιοδρομία
Το Σάφολκ επέστρεψε στο Κοινοβούλιο για το Μάλμεσμπουριυ το 1832, μία έδρα που κατείχε μέχρι το 1841. Το 1851 διαδέχθηκε τον πατέρα του στις ηνωμένες κομητείες του Σάφολκ και του Μπέρκσιρ, και εισήλθε στη Βουλή των Λόρδων. 

Ήταν δικαστής και βοηθός υπολοχαγός-διοικητής για το Γουίλτσιρ, και ήταν λοχαγός στο Γιόμανρυ του Γουίλτσιρ. 

## Οικογένεια
Ο λόρδος Σάφολκ νυμφεύτηκε την συγγενή του Ισαβέλλα Αικατερίνη, κόρη του λόρδου Ερρίκου Θωμά Χάουαρντ-Μολινέ-Χάουαρντ (αδελφού του Βερνάρδου Χάουαρντ 12ου δούκα του Νόρφολκ), το 1829. Απέκτησαν επτά παιδιά: 
* λαίδη Ισαβέλλα Ιουλία Ελισάβετ (15 Απριλίου 1831 – 8 Οκτωβρίου 1910), παντρεύτηκε τον ταγματάρχη Φραγκίσκο Ερρίκο Άθερλυ του Λάντγκαρντ Μάνορ, γιο του Αρθούρου Άθερλυ και της λαίδης Λουίζας Κερ, κόρης του 5ου μαρκησίου του Λόθιαν, και είχε παιδιά.
* Ερρίκος Κάρολος, 18ος κόμης του Σάφολκ (1833–1898), διαδέχθηκε τον πατέρα του.
* αξιότιμος Γκρέβιλ Θεόφιλος (22 Δεκεμβρίου 1836 – 28 Ιουλίου 1880), νυμφεύτηκε τη λαίδη Όντρεϋ Τάουνσεντ, κόρη του Ιωάννη Τάουνσεντ 4ου μαρκησίου Τάουνσεντ, και απέκτησε τέκνο έναν δικηγόρο:
** Γκρέβιλ.
*** Κάρολος Άλφρεντ, φύλακας των Θυρεών.
* λαίδη Μαρία Σαρλότ Ερριέτα (29 Ιουνίου 1840 - 7 Μαΐου 1872), άγαμη.
* υπολοχαγός Βερνάρδος Θωμάς (21 Αυγούστου 1841 – 25 Σεπτεμβρίου 1868), ταξίαρχος Τυφεκιοφόρων, άγαμος.
* λαίδη Βικτώρια Μαργαρίτα Λουίζα (3 Μαρτίου 1844 - 4 Ιανουαρίου 1906), άγαμη.
* αξιότιμος Σέσιλ Μολινέ (30 Μαρτίου 1849 – 28 Απριλίου 1903), νυμφεύτηκε την Έιμι Σούστερ, κόρη του Λέο Σούστερ, χωρίς απογόνους.

Αυτός απεβίωσε τον Αύγουστο του 1876, σε ηλικία 70 ετών, ενώ οδηγούσε στο Τσάρλτον Παρκ. 

## Αναφορές

## Εξωτερικοί σύνδεσμοι
* 

Κατηγορία:Οικογένεια Χάουαρντ (αγγλική αριστοκρατία)
Ερρίκος Θωμάς Χάουαρντ

Ο αξιότιμος **Ερρίκος Θωμάς Χάουαρντ**, αγγλ.: *hon. Henry Thomas Howard* (16 Ιανουαρίου 1808 - 29 Ιανουαρίου 1851) ήταν Βρετανός στρατιωτικός και πολιτικός από την Οικογένεια Χάουαρντ.

Ο Χάουαρντ γεννήθηκε στο Τσάρλτον Παρκ του Γουίλτσιρ,  2ος γιος του Θωμά Χάουαρντ, υποκόμη του Άντοβερ, και της συζύγου του, αξιότιμης Ελισάβετ Ιωάννας, κόρης του Ιακώβου Ντάτον 1ου βαρόνου του Σέρμπορν. Το 1820 ο πατέρας του διαδέχθηκε ως 16ος κόμης του Σάφολκ.

Σπούδασε στο σχολείο Τσάρτερχαουζ.

Στις 21 Ιουλίου 1825 απέκτησε τον τίτλο του σημαιοφόρου στο 58ο Σύνταγμα Πεζικού .  Αργότερα έγινε υπολοχαγός, και απέκτησε τον τίτλο του ανεξάρτητου λοχαγού στις 9 Νοεμβρίου 1830.  Επέστρεψε ως βουλευτής για το Κρικλέιντ το 1841.

Στις 24 Ιουνίου 1845 νυμφεύτηκε την Τζορτζιάνα Μαρία, μεγαλύτερη κόρη του σερ Ιωάννη Γκάιζ 3ου βαρονέτου, στο Ρέντκομπ Παρκ του Γκλόστερσιρ. Απέκτησαν τρία παιδιά: 
* Θωμάς Μπόους (17 Αυγούστου 1847 – 25 Φεβρουαρίου 1864), απεβ. 17 ετών.
* Ελισάβετ Φραγκίσκη (14 Οκτωβρίου 1848 – 2 Μαρτίου 1898), παντρεύτηκε τον Ριχάρδο Γουλιέλμο Σέλμπυ-Λόουντες.
* Κάρολος Ερρίκος (Ιούλιος 1850 – 31 Οκτωβρίου 1874), απεβ. 24 ετών.

Το 1851 απεβίωσε μετά από εξαήμερη ασθένεια στο Μπωσάμπ κοντά στο Γκλόστερ, λίγο μετά τα 43α γενέθλιά του. 

## Αναφορές

## Εξωτερικοί σύνδεσμοι
* 

Κατηγορία:Οικογένεια Χάουαρντ (αγγλική αριστοκρατία)
Οι Άγριες Μέρες μας

***Οι Άγριες Μέρες μας*** είναι ελληνική δραματική ταινία του 2025, σε σκηνοθεσία του Βασίλη Κεκάτου, η πρώτη μεγάλου μήκους από τον ίδιο. Η ταινία ακολουθεί την Χλόη, η οποία εγκαταλείπει την οικογένεια της και ακολουθεί μία ομάδα νέων που γυρίζουν την Ελλάδα.

Είναι συμπαραγωγή της Ελλάδας και της Γαλλίας και επιλέχθηκε στο τμήμα Ηλικίας 14 και άνω στο 75ο Διεθνές Φεστιβάλ Κινηματογράφου Βερολίνου, όπου έκανε την παγκόσμια πρεμιέρα της στις 15 Φεβρουαρίου 2025.

## Καστ

* Δάφνη Πατακιά ως Χλόη
* Νικολάκης Ζεγκίνογλου ως Άρης
* Σταύρος Τσουμάνης ως Πιοτρ
* Πόπη Σεμερλιόγλου ως Σίσσυ
* Ναταλία Σουίφτ ως Άννα
* Ιώκο Κοτίδης ως Λουκάς
* Εύα Σαμιώτη ως Σοφία
* Εμμάνουελ Ελοζιέουβα ως Κοσμάς

## Παραγωγή
Τα γυρίσματα ξεκίνησαν στις 3 Ιουλίου 2023 και ολοκληρώθηκαν στις 2 Σεπτεμβρίου στην Ελλάδα.

## Κυκλοφορία
*Οι Άγριες Μέρες μας* έκαναν την παγκόσμια πρεμιέρα του στις 15 Φεβρουαρίου 2025, ως μέρος του 75ου Διεθνούς Φεστιβάλ Κινηματογράφου Βερολίνου, στο Τμήμα Ηλικίας άνω των 14.

## Διακρίσεις

## Παραπομπές


## Εξωτερικοί σύνδεσμοι
* 

Κατηγορία:Ταινίες του 2025
Κατηγορία:Ελληνόφωνες ταινίες
Κατηγορία:Ελληνικές ταινίες της δεκαετίας 2020
Κατηγορία:Ελληνικές δραματικές ταινίες
Κατηγορία:Γαλλικές δραματικές ταινίες
Κατηγορία:Ταινίες γυρισμένες στην Ελλάδα
Κατηγορία:Σκηνοθετικό ντεμπούτο σε ταινίες
Σάντα Μαρία λα Ασουνσιόν

Η **Σάντα Μαρία λα Ασουνσιόν** (ισπανικά: *Santa María la Asunción*) είναι δήμος και πόλη στην πολιτεία Οαχάκα του νότιου Μεξικού. 
Έχει πληθυσμό 3.259 σύμφωνα με την απογραφή του 2020, και έκταση 7,6 km2, με πυκνότητα πληθυσμού 428,8/km2. 
Βρίσκεται στο διαμέρισμα Τεοτιτλάν της περιφέρειας Κανιάδα της Οαχάκα.
Ιδρύθηκε στις 15 Μαρτίου 1825.

## Δημογραφία

## Παραπομπές


## Εξωτερικοί σύνδεσμοι
* 

Κατηγορία:Δήμοι της Οαχάκα
Γκρέβιλ Χάουαρντ (μέλος του Κοινοβουλίου για το Άιβις)

Ο υποπλοίαρχος **Γκρέβιλ Ρέτζιναλντ Κάρολος Χάουαρντ, αγγλ.:**  (7 Σεπτεμβρίου 1909 - 20 Σεπτεμβρίου 1987) ήταν Βρετανός Συντηρητικός και Εθνικοφιλελεύθερος πολιτικός.

Ο Χάουαρντ ήταν νεότερος γιος του Ερρίκου Χάουαρντ 19ου κόμη του Σάφολκ, και της συζύγου του Μαργαρίτας (το γένος Λέιτερ). Ο Κάρολος Χάουαρντ 20ός κόμης του Σάφολκ, ήταν ο μεγαλύτερος αδελφός του.

Ο Χάουαρντ ήταν μέλος του Δημοτικού Συμβουλίου του Γουέστμνστερ, και διετέλεσε Δήμαρχος του Γουέστμινστερ από το 1946 έως το 1947.  Διετέλεσε Μέλος του Κοινοβουλίου (MP) για το Σαιντ Άιβς από το 1950, έως ότου παραιτήθηκε στις γενικές εκλογές του 1966.

Ο Χάουαρντ νυμφεύτηκε τη Μαρία, κόρη του Γουλιέλμου Σμιθ Ρίντεχαλγκ, το 1945. Απεβίωσε τον Σεπτέμβριο του 1987, σε ηλικία 78 ετών.

## Αναφορές
* Leigh Rayment's Historical List of MPs

## Παραπομπές

Κατηγορία:Οικογένεια Χάουαρντ (αγγλική αριστοκρατία)
Ερρίκος Χάουαρντ, 18ος κόμης του Σάφολκ

μικρογραφία|Ο κόμης του Σάφολκ, όπως δημοσιεύτηκε στο 1ο τεύχος του ''Country Life'', 8 Ιανουαρίου 1897.
μικρογραφία|Ο «Ντόβερ». Γελοιογραφία του Lib που δημοσιεύτηκε στο ''Vanity Fair'' το 1887.

Ο **Ερρίκος Κάρολος Χάουαρντ, 18ος κόμης του Σάφολκ, 11ος κόμης του Μπέρκσιρ**, αγγλ.: *Henry Charles Howard, 18th Earl of Suffolk, 11th Earl of Berkshire* (10 Σεπτεμβρίου 1833 – 31 Μαρτίου 1898), με την επίκλιση υποκόμης Άντοβερ μεταξύ 1851 και 1876, ήταν Βρετανός ομότιμος και πολιτικός του Φιλελεύθερου Κόμματος από την Οικογένεια Χάουαρντ. Λάτρης του αθλητισμού, ήταν μέλος του Τζόκεϋ Κλαμπ και αθλητικογράφος. 

## Πρώιμη ζωή και εκπαίδευση
Ο Σάφολκ ήταν ο μεγαλύτερος γιος του Καρόλου Χάουαρντ 17ου κόμη του Σάφολκ, και της Ισαβέλλας Αικατερίνης, κόρης του λόρδου Ερρίκου Θωμά Χάουαρντ-Μολινέ-Χάουαρντ. 

Σπούδασε στο Χάροου . 

## Σταδιοδρομία
Στις γενικές εκλογές του 1859, ο Χάουαρντ εξελέγη χωρίς αντίπαλο Μέλος του Κοινοβουλίου (MP) για τον Δήμο του Μάλμεσμπουριυ στο Γουίλτσιρ, μία έδρα που κατείχε ο πατέρας του από το 1832 έως το 1841.  Επανεξελέγη το 1865 σε αμφίδρομη αναμέτρηση,  αλλά ηττήθηκε στις γενικές εκλογές του 1868.  Το 1876 διαδέχθηκε τον πατέρα του στις ενωμένες κομητείες του Σάφολκ και του Μπέρκσιρ, και εισήλθε στη Βουλή των Λόρδων. Ήταν επίσης μέλος του Συμβουλίου της Κομητείας του Γουίλτσιρ από το 1889. 

## Οικογένεια
Ο λόρδος Σάφολκ νυμφεύτηκε τη Μαρία Ελεονώρα Λόντερντεϊλ, κόρη του εντιμότατου Ερρίκου Αμέλιου Κόβεντρυ (γιο του λόρδου Γεωργίου 8ου κόμη του Κόβεντρυ), το 1868. Απέκτησαν επτά παιδιά:
* λαίδη Μαρία Μιούριελ Σοφία (1 Μαρτίου 1870 – 19 Φεβρουαρίου 1938), παντρεύτηκε τον εξάδελφό της Ερρίκο Ροβέρτο Μπόκλερκ Κόβεντρυ και απέκτησε παιδιά.
* ανώνυμη κόρη (γενν. και απεβ. 5 Οκτωβρίου 1871), απεβ. λίγο μετά τη γέννησή της 
* λαίδη Ελεονώρα Μέιμπελ (11 Φεβρουαρίου 1873 – 9 Μαρτίου 1945), παντρεύτηκε τον ταγματάρχη Λάιονελ Μπινγκ, γιο του Γεωργίου Μπινγκ 2ου κόμη του Στράφορντ το 1902, και απέκτησε απογόνους. Παντρεύτηκε τον Ερρίκο Άτκινσον το 1922.
* λαίδη Αγνή Ισαβέλλα (30 Ιουνίου 1874 – 16 Οκτωβρίου 1970), παντρεύτηκε τον ταγματάρχη Αρθούρο Πόιντερ, DSO το 1917 
* Ερρίκος Μολινέ Πάτζετ, 19ος κόμης του Σάφολκ (1877–1917), σκοτώθηκε εν ώρα μάχης στον Α΄ Παγκόσμιο Πόλεμο.
* λαίδη Αικατερίνη Μίλισεντ (10 Σεπτεμβρίου 1883 – 1 Απριλίου 1961).
* αξιότιμος Ιάκωβος Νάιβετ Έστκορτ (1 Μαΐου 1886 – 5 Δεκεμβρίου 1964), νυμφεύτηκε τη Νάνσυ Λάμποκ (κόρη του Έντγκαρ Λάμποκ και της Έιμυ Μίντελτον Πίκοκ) και απέκτησε παιδιά.

Αυτός απεβίωσε τον Μάρτιο του 1898 σε ηλικία 64 ετών, και τον διαδέχθηκε στους τίτλους του ο μεγαλύτερος γιος του, Ερρίκος. Η κόμισσα του Σάφολκ απεβίωσε τον Οκτώβριο του 1928, σε ηλικία 81 ετών. Μεταξύ των απογόνων του είναι ο ηθοποιός και κωμικός Χάμφρεϋ Κερ. 

## Βιβλιογραφία
* 

## Αναφορές

## Εξωτερικοί σύνδεσμοι
* 
* Henry Charles Howard, Earl of Suffolk and Berkshire at Library of Congress, with 7 library catalogue records

Κατηγορία:Οικογένεια Χάουαρντ (αγγλική αριστοκρατία)
Μιχαήλ Χάουαρντ, 21ος κόμης του Σάφολκ

Ο **Μιχαήλ** Ιωάννης Ιάκωβος Γεώργιος **Ροβέρτος Χάουαρντ, 21ος κόμης του Σάφολκ και 14ος κόμης του Μπέρκσιρ**, αγγλ.: *Michael John James George Robert Howard, 21st Earl of Suffolk & 14th Earl of Berkshire* (27 Μαρτίου 1935 - 5 Αυγούστου 2022), με την προσφώνηση υ**ποκόμης Άντοβερ** μέχρι το 1941, ήταν Άγγλος ομότιμος, μέλος της Βουλής των Λόρδων από το 1956 έως το 1999.

## Ο βίος του
Ο Μιχαήλ Χάουαρντ γεννήθηκε στις 27 Μαρτίου 1935, και ήταν γιος του Καρόλου Χάουαρντ 20ού κόμη του Σάφολκ, και της ηθοποιού και χορεύτριας μπαλέτου Μίμι Φορντ Πίγκοτ. 

Διαδέχθηκε τον πατέρα του το 1941, όταν ο πατέρας του σκοτώθηκε από βόμβα που προσπαθούσε να εξουδετερώσει.

Φοίτησε για λίγο στο Κολέγιο Γουίντσεστερ, αλλά τα παράτησε μετά από ένα χρόνο, πριν φοιτήσει στο περίφημο σχολείο Le Rosey στην Ελβετία.

Μετά το τέλος του, η συγγραφέας Τζίλι Κούπερ αποκάλυψε ότι το Σάφολκ ήταν μία από τις εμπνεύσεις για το πιο γνωστό λογοτεχνικό της έργο, το Ρούπερτ Κάμπελ-Μπλακ. 

## Οικογένεια
Ο Σάφολκ νυμφεύτηκε τρεις φορές:  Για πρώτη φορά, την 1η Οκτωβρίου 1960, με τη Σιμόν Λίτμαν, με την οποία απέκτησε μία κόρη:
* λαίδη Λουσίντα (26 Μαρτίου 1961 – 21 Δεκεμβρίου 1962), απεβ. 1 έτους.

Στις 22 Σεπτεμβρίου 1973 ο Σάφολκ νυμφεύτηκε την Ανίτα Φούγκελσανγκ (η οποία αργότερα παντρεύτηκε τον  Στάνχοουπ, 12ο κόμη του Χάρινγκτον), με την οποία απέκτησε δύο παιδιά:
* Αλέξανδρος Κάρολος Μιχαήλ Γουίνστον Ρόμπσαμ, 22ος κόμης του Σάφολκ (γενν. 17 Σεπτεμβρίου 1974)· νυμφεύτηκε τη Βικτωρία Χάμιλτον (διαζευγμένος το 2018).
* λαίδη Αικατερίνη Έμμα Φραγκίσκη Ρόμπσαμ (γενν. 1976), παντρεύτηκε τον Γουλιέλμου Ρότζερς.

Στις 15 Δεκεμβρίου 1983 ο Σάφολκ νυμφεύτηκε την πρώην Λίντα Ζακλίν Παραβιτσίνι (παντρεύτηκε, αρχικά, τον Αλέξανδρο Χουντ 4ο υποκόμη του Μπρίντπορτ), με την οποία απέκτησε δύο παιδιά:
* λαίδη Φιλίπα Μίμι Ζακλίν Ενριέτα (γενν. 1985) παντρεύτηκε τον Άρτση Λορντ το 2017.
* λαίδη Νατάσα Ρόουζ Αικατερίνη Λίντα (γενν. 1987).  παντρεύτηκε τον Κάρολο Κουίκ τον Μάρτιο του 2022.

Ο κόμης του Σάφολκ έζησε στο Τσάρλτον Παρκ, στο Γουίλτσιρ. Ήταν επίσης 14ος κόμης του Μπέρκσιρ, αλλά υπέγραφε με το όνομα «Σάφολκ», τον ανώτερο τίτλο του. Αυτός απεβίωσε στις 5 Αυγούστου 2022, σε ηλικία 87 ετών 

## Αναφορές

## Εξωτερικοί σύνδεσμοι
* 

Κατηγορία:Οικογένεια Χάουαρντ (αγγλική αριστοκρατία)
Μηδική η θαλάσσια

[μικρογραφία|Μηδική η θαλάσσια (''Medicago marina''), [Λιμνοθάλασσα Επανομής|Ποταμός Επανομής, Ν. Θεσσαλονίκης]]
Η **Μηδική η θαλάσσια** (επιστημονική ονομασία *Medicago marina*), είναι ένας πολυετής, έρπων θάμνος της οικογένειας των Ψυχανθών (Leguminosae) και αποτελεί φυτό των παρακτίων οικοσυστημάτων που ευδοκιμεί σε αμμώδεις παραλίες και αμμοθίνες της Μεσογείου. 

## Ετυμολογία
Το όνομα του γένους *Medicago* (Μηδική) προέρχεται από την αρχαία ελληνική λέξη Μηδική (πόα). Ονομάστηκε έτσι επειδή το φυτό (συγκεκριμένα το είδος *[[Μηδική|Medicago sativa]]*) εισήχθη στην Ελλάδα από τη Μηδία (περιοχή του σημερινού Ιράν) κατά τη διάρκεια των Μηδικών Πολέμων (490 π.Χ.). Το όνομα του είδους *marina* (θαλάσσια) προέρχεται από τη λατινική λέξη mare (θάλασσα), υποδηλώνοντας το αποκλειστικό του ενδιαίτημα στις παραθαλάσσιες αμμουδιές.

## Γεωγραφική Κατανομή
Συναντάται σε όλες τις χώρες που βρέχονται από τη Μεσόγειο Θάλασσα, τη Μαύρη Θάλασσα και στις ακτές του Ατλαντικού της Ευρώπης (από τη Γαλλία έως την Πορτογαλία) και της Βόρειας Αφρικής. Στην Ελλάδα αποτελεί κοινό είδος σε όλες τις ηπειρωτικές και νησιωτικές ακτές της χώρας, όπου υπάρχουν αμμώδεις παραλίες.

## Οικολογία
Ζει αποκλειστικά σε αμμώδεις ακτές (αμμόλοφους) και αμμοθίνες. Είναι ένα από τα πρώτα φυτά που αποικίζουν την άμμο (πρωτογενείς αμμοθίνες). Είναι εξαιρετικά ανθεκτικό στην αλατότητα (αλοφιτικό) και στην ξηρασία. Το βαθύ ριζικό του σύστημα βοηθά στη συγκράτηση και σταθεροποίηση της άμμου, συμβάλλοντας στη δημιουργία και διατήρηση των αμμοθινικών συστημάτων. Όπως όλα τα ψυχανθή, διαθέτει αζωτοδεσμευτικά βακτήρια στις ρίζες του, εμπλουτίζοντας το φτωχό αμμώδες έδαφος με άζωτο.

## Περιγραφή Φυτού
[μικρογραφία|214x214εσ|Μηδική η θαλάσσια (''Medicago marina'') σε καρποφορία, [Λιμνοθάλασσα Επανομής|Ποταμός Επανομής, Ν. Θεσσαλονίκης]]
Είναι μια πολυετής πόα που ξεχωρίζει εύκολα από τα συγγενικά της είδη λόγω της εμφάνισής της. Είναι φυτό έρπον ή ανερχόμενο, με βλαστούς που φτάνουν σε μήκος τα 10-50 εκατ. Ολόκληρο το φυτό καλύπτεται από ένα πυκνό, λευκό, μεταξένιο χνούδι (εριώδες), το οποίο του δίνει μια χαρακτηριστική ασημόλευκη εμφάνιση. Αυτό το στρώμα τριχών προστατεύει το φυτό από την απώλεια νερού και την αντανάκλαση του ήλιου. Τα φύλλα είναι τρίφυλλα. Τα άνθη είναι έντονα κίτρινα, διατεταγμένα σε σφαιρικές κεφαλές (σκιάδια) που αποτελούνται από ανθίδια. Η περίοδος ανθοφορίας διαρκεί συνήθως από τον Μάρτιο έως τον Ιούνιο. Ο καρπός είναι ένας σπειροειδής χέδρωπας (λοβός), τυλιγμένος σε σπείρες, ο οποίος φέρει διπλή σειρά από μαλακά αγκάθια.

## Παραπομπές


## Πηγές

* Pignatti, S. (1982). Flora d'Italia. Edagricole. 
* Tutin, T. G. et al. (1968). Flora Europaea. Vol. 2: Rosaceae to Umbelliferae. Cambridge University Press.
* Kew Science (POWO). Plants of the World Online: Medicago marina L.

Κατηγορία:Ελληνική χλωρίδα
Κατηγορία:Ψυχανθή
Σάντα Μαρία Σόλα

Η **Σάντα Μαρία Σόλα** (ισπανικά: *Santa María Sola*) είναι δήμος και πόλη στην πολιτεία Οαχάκα του νότιου Μεξικού. 
Έχει πληθυσμό 1.516 σύμφωνα με την απογραφή του 2020, και έκταση 52,0 km2, με πυκνότητα πληθυσμού 29,2/km2. 
Βρίσκεται στο διαμέρισμα Σόλα δε Βέγκα της περιφέρειας Σιέρρα Σουρ της Οαχάκα.
Ιδρύθηκε στις 6 Μαΐου 1826.

## Δημογραφία

## Παραπομπές


## Εξωτερικοί σύνδεσμοι
* 

Κατηγορία:Δήμοι της Οαχάκα
Κωνσταντίνος Μπιλιαδέρης

Ο **Κωνσταντίνος Μπιλιαδέρης** (Θεσσαλονίκη, 1949) είναι Έλληνας ακαδημαϊκός, γεωπόνος και ομότιμος καθηγητής του Τμήματος Γεωπονίας του Αριστοτελείου Πανεπιστημίου Θεσσαλονίκης, με συμβολή στον τομέα της επιστήμης και τεχνολογίας τροφίμων, ο οποίος είναι τακτικό μέλος (*fellow*) της Ελληνικής Γεωργικής Ακαδημίας.

Θεωρείται ως ένας από τους πιο δραστήριους Έλληνες ερευνητές της ημεδαπής, έχει δημοσιεύσει περισσότερες από 350 επιστημονικές εργασίες και το ερευνητικό του έργο τυγχάνει ευρείας διεθνούς απήχησης με περισσότερες από **35.000** αναφορές και δείκτη αναγνώρισης, *[[Δείκτης επιστημονικής ποιότητας h|h-index]]*, 105.

## Έργο και διακρίσεις
Το 1975 αποφοίτησε με άριστα από το Τμήμα Γεωπονίας της τότε Γεωπονοδασολογικής Σχολής του ΑΠΘ. Συνέχισε τις σπουδές του στη Βόρεια Αμερική μετά από υποτροφία ΙΚΥ που έλαβε. Σπούδασε επιστήμη τροφίμων στο Πανεπιστήμιο Saskatchewan του Καναδά, από όπου έλαβε διπλώματα ΜSc (1978) και PhD (1980).

Στη συνέχεια είχε μια πετυχημένη ακαδημαϊκή θητεία στις ΗΠΑ και τον Καναδά. Μεταξύ άλλων, υπηρέτησε ως μέλος της Επιτροπής του Εθνικού Συμβουλίου Έρευνας του Καναδά (1990-91) και ήταν Πρόεδρος του τμήματος της επιστημονικής οργάνωσης American Association of Cereal Chemists (1990-91) στον Καναδά.  

Επέστρεψε το 1993 στην Ελλάδα και για χρόνια υπηρέτησε ως τακτικός καθηγητής στο ΑΠΘ στο Τμήμα Γεωπονίας. Διακρίθηκε για το ερευνητικό του έργο στα πεδία της αγροδιατροφής και της τεχνολογίας τροφίμων, και συχνά αρθρογραφεί και παρεμβαίνει στα ελληνικά ΜΜΕ για συναφή θέματα.

Το 2003 ο Μπιλιαδέρης έλαβε τιμητική αναγνώριση από τον φορέα *Scientific Information (ISI-Thomson Scientific)* και το όνομά του καταχωρήθηκε στους 250 πιο επιδραστικούς ερευνητές παγκοσμίως (highly-cited researchers) στον τομέα των
γεωπονικών επιστημών. Έχει για χρόνια συμπεριληφθεί στους διεθνείς καταλόγους Mendeley Data, στο πλαίσιο της μετα-έρευνας των Ioannidis κ.ά. στο περιοδικό *[[PLOS Biology]]* για τη διεθνή απήχηση του ερευνητικού του έργου.

Επίσης, το 2023 και το 2024 το όνομά του συμπεριλήφθηκε στους διεθνείς καταλόγους Elsevier Data στο ανώτερο 2% των ερευνητών παγκοσμίως -βάσει βιβλιομετρικών δεικτών και διεθνούς απήχησης- στην τεχνολογία τροφίμων, έχοντας τον υψηλότατο δείκτη c= 4,2020.

## Βραβεία
* Τιμητική βράβευση από το Τμήμα Γεωπονίας (ΑΠΘ) για τη συμβολή στην επιστήμη της γεωπονίας (2004)
* Βραβείο αριστείας για το επιστημονικό έργο του από το Αριστοτέλειο Πανεπιστήμιο Θεσσαλονίκης (2016)
* Βραβείο Belfort Lecturer από το Whistler Center for Carbohydrate Research του Purdue University (2017)
* Μετάλλιο "Food Hydrocolloid Trust Medal Award" (2023) 

## Παραπομπές


## Εξωτερικοί σύνδεσμοι
* Google Scholar
* Βιογραφικό σημείωμα

Κατηγορία:Έλληνες γεωπόνοι
Κατηγορία:Έλληνες πανεπιστημιακοί
Κατηγορία:Καθηγητές Αριστοτελείου Πανεπιστημίου Θεσσαλονίκης
Κατηγορία:Μέλη της Ελληνικής Γεωργικής Ακαδημίας
Κατηγορία:Έλληνες επιστήμονες
Κατηγορία:Έλληνες επιστήμονες τροφίμων
Λα Κομπανία

Η **Λα Κομπανία** (ισπανικά: *La Compañía*) είναι δήμος και πόλη στην πολιτεία Οαχάκα του νότιου Μεξικού. 
Έχει πληθυσμό 3.607 σύμφωνα με την απογραφή του 2020, και έκταση 104,2 km2, με πυκνότητα πληθυσμού 34,6/km2. 
Βρίσκεται στο διαμέρισμα Εχούτλα της περιφέρειας Βάγιες Σεντράλες της Οαχάκα.
Ιδρύθηκε στις 23 Οκτωβρίου 1891.

## Δημογραφία

## Παραπομπές


## Εξωτερικοί σύνδεσμοι
* 

Κατηγορία:Δήμοι της Οαχάκα
Σάντα Μαρία Γιοσογιούα

Η **Σάντα Μαρία Γιοσογιούα** (ισπανικά: *Santa María Yosoyúa*) είναι δήμος και πόλη στην πολιτεία Οαχάκα του νότιου Μεξικού. 
Έχει πληθυσμό 1.699 σύμφωνα με την απογραφή του 2020, και έκταση 33,6 km2, με πυκνότητα πληθυσμού 50,6/km2. 
Βρίσκεται στο διαμέρισμα Τλασιάκο της περιφέρειας Μιστέκα της Οαχάκα.
Ιδρύθηκε στις 18 Νοεμβρίου 1844.

## Δημογραφία

## Παραπομπές


## Εξωτερικοί σύνδεσμοι
* 

Κατηγορία:Δήμοι της Οαχάκα
Σαντιάγο Αστάτα

Η **Σαντιάγο Αστάτα** (ισπανικά: *Santiago Astata*) είναι δήμος και πόλη στην πολιτεία Οαχάκα του νότιου Μεξικού. 
Έχει πληθυσμό 3.918 σύμφωνα με την απογραφή του 2020, και έκταση 186,0 km2, με πυκνότητα πληθυσμού 21,1/km2. 
Βρίσκεται στο διαμέρισμα Τεουαντεπέκ της περιφέρειας Ιστμό της Οαχάκα.
Ιδρύθηκε στις 15 Μαρτίου 1825.

## Δημογραφία

## Παραπομπές


## Εξωτερικοί σύνδεσμοι
* 

Κατηγορία:Δήμοι της Οαχάκα
Σαντιάγο Χαμιλτεπέκ

Η **Σαντιάγο Χαμιλτεπέκ** (ισπανικά: *Santiago Jamiltepec*) είναι δήμος και πόλη στην πολιτεία Οαχάκα του νότιου Μεξικού. 
Έχει πληθυσμό 19.112 σύμφωνα με την απογραφή του 2020, και έκταση 637,9 km2, με πυκνότητα πληθυσμού 30,0/km2. 
Βρίσκεται στο διαμέρισμα Χαμιλτεπέκ της περιφέρειας Κόστα της Οαχάκα.
Ιδρύθηκε στις 28 Γιουλίου 1823.

## Δημογραφία

## Παραπομπές


## Εξωτερικοί σύνδεσμοι
* 

Κατηγορία:Δήμοι της Οαχάκα
Μάριο Σολντάτι

Ο **Μάριο Σολντάτι** (Ιταλικά: Mario Soldati, 17 Νοεμβρίου 1906 &#x2013; 19 Ιουνίου 1999) ήταν Ιταλός συγγραφέας και σκηνοθέτης. Το 1954, κέρδισε βραβείο Στρέγκα για το βιβλίο *Γράμματα από το Κάπρι* (*Lettere da Capri*)*.* Σκηνοθέτησε αρκετά έργα διασκευασμένα από μυθιστορήματα και συνεργάστηκε με κορυφαίες Ιταλίδες ηθοποιούς, όπως οι Αλίντα Βάλι, Σοφία Λόρεν και Τζίνα Λολομπριτζίντα.

## Βιογραφία
Γεννημένος στο Τορίνο, ο Σολντάτι φοίτησε στο Liceo Sociale, ένα σχολείο ιησουιτών, και τελείωσε το λύκειο σε ηλικία 17 ετών. Στη συνέχεια σπούδασε ανθρωπιστικές επιστήμες στο Πανεπιστήμιο του Τορίνου. Εκείνη την εποχή, το πανεπιστήμιο ήταν φυτώριο πνευματικής δραστηριότητας και ο νεαρός Σολντάτι γνώρισε και έκανε φιλιές με άτομα όπως ο ακτιβιστής και συγγραφέας Κάρλο Λέβι και ο δημοσιογράφος Τζάκομο Ντεμπενεντέτι, οι οποίοι ήταν μεγαλύτεροί του. Αργότερα, σπούδασε Ιστορία της Τέχνης στο Πανεπιστήμιο της Ρώμης. Άρχισε να δημοσιεύει μυθιστορήματα το 1929. Έγινε ευρύτερα γνωστός με το *America primo amore*, που εκδόθηκε το 1935, ένα βιβλίο με απομνημονεύματα από την εποχή που δίδασκε στο Πανεπιστήμιο Κολούμπια. Κέρδισε λογοτεχνικά βραβεία για το έργο του, με πιο αξιοσημείωτο το βραβείο Στρέγκα για το *Γράμματα από το Κάπρι* το 1954.

Με ενδιαφέρον επίσης για τον κινηματογράφο, ο Σολντάτι άρχισε να σκηνοθετεί το 1938. Οι πιο γνωστές του ταινίες είναι τα *Θανάσιμο μίσος* (1941) και *Malombra* (1942), βασισμένες σε μυθιστορήματα του Αντόνιο Φογκατσάρο. Αυτές οι δύο ταινίες ανήκουν στο κίνημα των αρχών της δεκαετίας του 1940.  Άλλες δημοφιλείς ταινίες ήταν τα *Ευγενία Γκραντέ* (1946), βασισμένη στο ομότιτλο μυθιστόρημα του Ονορέ ντε Μπαλζάκ, με την Αλίντα Βάλι, *Λαθρέμποροι λευκής σαρκός* (1948), *Η γυναίκα του ποταμού* (με πρωταγωνίστρια τη Σοφία Λόρεν) και *Η έμπορος του παράνομου έρωτα* (με πρωταγωνίστρια την Τζίνα Λολομπρίτζιτα). Ο Σολντάτι δημοσίευε επίσης τακτικά άρθρα σε ιταλικές εφημερίδες, όπως *Il Mondo*, *[[Corriere della Sera|Il Corriere della Sera]]*, *[[La Stampa]], Avanti, L'Unità* και *Il Giorno*.

Ο Σολντάτι πέθανε στο Λέριτσι το 1999. Ήταν 92 ετών.

## Κληρονομιά και τιμές

* 1954, βραβείο Στρέγκα για το *Γράμματα από το Κάπρι*
* Το 2010, η ταινία του του 1950 *Botta e risposta* προβλήθηκε στο πλαίσιο μιας ρετροσπεκτίβας για την ιταλική κωμωδία στο 67ο Διεθνές Φεστιβάλ Κινηματογράφου της Βενετίας. 

## Φιλμογραφία ως σκηνοθέτης
 

## Παραπομπές

## Εξωτερικοί σύνδεσμοι
* 

Κατηγορία:Ιταλοί σκηνοθέτες κινηματογράφου
Κατηγορία:Ιταλοί μυθιστοριογράφοι
Κατηγορία:Ιταλοί συγγραφείς
Κατηγορία:Ιταλοί σεναριογράφοι
Σύστημα συνηθειών και εθίμων

Το **σύστημα συνηθειών και εθίμων** είναι ένας καθομιλουμένος τρόπος αναφοράς σε ένα σύστημα αυτοδιοίκησης στο Μεξικό που εφαρμόζεται από διάφορους δήμους με αυτόχθονες πληθυσμούς για τη ρύθμιση της κοινοτικής ζωής. 

## Νομοθεσία
Αυτό υποστηρίζεται από το Άρθρο 2 του Πολιτικού Συντάγματος των Ηνωμένων Πολιτειών του Μεξικού:

## Δήμοι που χρησιμοποιούν το σύστημα
Σύμφωνα με το Εθνικό Ινστιτούτο Στατιστικής και Γεωγραφίας (INEGI), το 2018 οι αρχές εκλέχθηκαν μέσω αυτοχθόνων κανονιστικών συστημάτων σε τετρακόσιους είκοσι έναν δήμους, οι οποίοι αποτελούν 17,2&nbsp;% του συνολικού αριθμού δήμων. 

## Παραπομπές

Κατηγορία:Ιθαγενές δίκαιο
Κατηγορία:Έθιμα
Κατηγορία:Πολιτική του Μεξικού
Λόμα Μπονίτα

Η **Λόμα Μπονίτα** (ισπανικά: *Loma Bonita*) είναι δήμος και πόλη στην πολιτεία Οαχάκα του νότιου Μεξικού. 
Έχει πληθυσμό 40.934 σύμφωνα με την απογραφή του 2020, και έκταση 485,8 km2, με πυκνότητα πληθυσμού 84,3/km2. 
Βρίσκεται στο διαμέρισμα Τουστεπέκ της περιφέρειας Παπαλοαπάν της Οαχάκα.
Ιδρύθηκε στις 4 Δεκεμβρίου 1937.

## Δημογραφία

## Παραπομπές


## Εξωτερικοί σύνδεσμοι
* 

Κατηγορία:Δήμοι της Οαχάκα
Σαντιάγο Τεστιτλάν

Η **Σαντιάγο Τεστιτλάν** (ισπανικά: *Santiago Textitlán*) είναι δήμος και πόλη στην πολιτεία Οαχάκα του νότιου Μεξικού. 
Έχει πληθυσμό 4.930 σύμφωνα με την απογραφή του 2020, και έκταση 251,9 km2, με πυκνότητα πληθυσμού 19,6/km2. 
Βρίσκεται στο διαμέρισμα Σόλα δε Βέγκα της περιφέρειας Σιέρρα Σουρ της Οαχάκα.
Ιδρύθηκε στις 6 Μαΐου 1826.

## Δημογραφία

## Παραπομπές


## Εξωτερικοί σύνδεσμοι
* 

Κατηγορία:Δήμοι της Οαχάκα
Σάντο Δομίνγκο Ινχένιο

Η **Σάντο Δομίνγκο Ινχενίο** (ισπανικά: *Santo Domingo Ingenio*) είναι δήμος και πόλη στην πολιτεία Οαχάκα του νότιου Μεξικού. 
Έχει πληθυσμό 7.681 σύμφωνα με την απογραφή του 2020, και έκταση 199,2 km2, με πυκνότητα πληθυσμού 38,6/km2. 
Βρίσκεται στο διαμέρισμα Χουτσιτάν της περιφέρειας Ιστμό της Οαχάκα.
Ιδρύθηκε στις 20 Μαΐου 1939.

## Δημογραφία

## Παραπομπές


## Εξωτερικοί σύνδεσμοι
* 

Κατηγορία:Δήμοι της Οαχάκα
Pillion

Το ***Pillion*** είναι ερωτικό κωμικό δράμα του 2025 σε σενάριο και σκηνοθεσία του Χάρι Λαίτον, βασισμένο στο μυθιστόρημα του 2020, *Box Hill* του Άνταμ Μαρς-Τζόουνς. Στην ταινία πρωταγωνιστούν ο Χάρι Μέλινγκ ως ένας συνεσταλμένος ομοφυλόφιλος άντρας και ο Αλεξάντερ Σκάρσγκορντ ως ένας αινιγματικός μοτοσικλετιστής που συνάπτουν μία BDSM σχέση.

Το *Pillion* έκανε πρεμιέρα στο τμήμα Ένα Κάποιο Βλέμμα του Φεστιβάλ Κινηματογράφου Καννών 2025, όπου κέρδισε το βραβείο Καλύτερου Σεναρίου του τμήματος και το Βραβείο Palm Dog, μαζί με υποψηφιότητες για την Χρυσή Κάμερα και για τον Queer Φοίνικα. Κυκλοφόρησε στο Ηνωμένο Βασίλειο από την Warner Bros. Pictures και την Picturehouse Entertainment στις 28 Νιεμβρίου 2025. 

Η ταινία έλαβε ευρεία αναγνώριση από τους κριτικούς, λαμβάνοντας αρκετές υποψηφιότητες και βραβεία, συμπεριλαμβανομένων δύο Βρετανικά Βραβεία Ανεξάρτητου Κινηματογράφου και ένα Βραβείο Gotham Ανεξάρτητου Κινηματογράφου αλλά και τρεις υποψηφιότητες Βραβείων Βρετανικής Ακαδημίας Κινηματογράφου.

## Ηθοποιοί και χαρακτήρες
* Χάρι Λάιτον ως Κόλιν
* Αλεξάντερ Σκάρσγκορντ ως Ρέι
* Ντάγκλας Χοτζ ως Πιτ, πατέρας του Κόλιν
* Λέσλι Σαρπ ως Πέγκι, μητέρα του Κόλιν
* Τζέικ Σίαρς ως Κέβιν
* Ματ Χιλ ως Στιβ
* Νικ Φίγκις ως Ντον
* Ζόι Ενγκένρερ ως σύζυγος του Ντον
* Τζέικ Σαρπ ως Τσιγκς
* Τζέικομπ Κάρτερ ως Ξάδελφος Ρόι
* Κριστίνα Κάρτι ως συνάδλεφος
* Ζαμίρ Μεσίτι ως κλητήρας
* Ρόζι Σίχι ως Μέγκαν
* Μιράντα Μπελ ως ηλικιωμένη ντόπια
* Μόνικα Πάρσελ ως ηλικιωμένη ντόπια φίλη
* Άντονι Γουέλς ως Ντάρεν
* Μάγκι ως Ρόζι, το ροτβάιλερ του Ρέι

## Παραπομπές


## Εξωτερικοί σύνδεσμοι
* 
* 
 
Κατηγορία:Ταινίες του 2025
Κατηγορία:Βρετανικές ταινίες της δεκαετίας 2020
Κατηγορία:Αγγλόφωνες ταινίες
Κατηγορία:Βρετανικές ταινίες μαύρης κωμωδίας
Κατηγορία:Βρετανικές ταινίες συσχετιζόμενες με ΛΟΑΤ
Κατηγορία:Ιρλανδικές ταινίες
Κατηγορία:Σκηνοθετικό ντεμπούτο σε ταινίες
Κατηγορία:Ταινίες βασισμένες σε βρετανικά μυθιστορήματα
Κατηγορία:Ταινίες παραγωγής A24
Κατηγορία:Ταινίες παραγωγής BBC Films
Κατηγορία:Ταινίες παραγωγής Warner Bros.
Κατηγορία:Ταινίες τοποθετημένες στο Λονδίνο
Τανίτσε

Η **Τανίτσε** (ισπανικά: *Taniche*) είναι δήμος και πόλη στην πολιτεία Οαχάκα του νότιου Μεξικού. 
Έχει πληθυσμό 887 σύμφωνα με την απογραφή του 2020, και έκταση 10,8 km2, με πυκνότητα πληθυσμού 82,1/km2. 
Βρίσκεται στο διαμέρισμα Εχούτλα της περιφέρειας Βάγιες Σεντράλες της Οαχάκα.
Ιδρύθηκε στις 23 Οκτωβρίου 1891.

## Δημογραφία

## Παραπομπές


## Εξωτερικοί σύνδεσμοι
* 

Κατηγορία:Δήμοι της Οαχάκα
Τεοτόνγκο

Η **Τεοτόνγκο** (ισπανικά: *Teotongo*) είναι δήμος και πόλη στην πολιτεία Οαχάκα του νότιου Μεξικού. 
Έχει πληθυσμό 1.005 σύμφωνα με την απογραφή του 2020, και έκταση 45,8 km2, με πυκνότητα πληθυσμού 21,9/km2. 
Βρίσκεται στο διαμέρισμα Τεποσκολούλα της περιφέρειας Μιστέκα της Οαχάκα.
Ιδρύθηκε στις 15 Μαρτίου 1825.

## Δημογραφία

## Παραπομπές


## Εξωτερικοί σύνδεσμοι
* 

Κατηγορία:Δήμοι της Οαχάκα
Κατάλογος πρωθυπουργών της Δημοκρατίας της Κίνας

Αυτός είναι ένας κατάλογος με τους πρωθυπουργούς της Δημοκρατίας της Κίνας από το 1912. Η Δημοκρατία της Κίνας πριν από το 1949 ήλεγχε την ηπειρωτική Κίνα καθώς και υπεράκτια νησιά. Η Δημοκρατία της Κίνας από το 1949 και μετά ελέγχει μόνο την Ταϊβάν και τα κοντινά νησιά. Η σημερινή Δημοκρατία της Κίνας είναι συνήθως γνωστή ως Ταϊβάν. Στην ιστορία της χώρας, ο επίσημος τίτλος του αρχηγού της κυβέρνησης έχει αλλάξει με την πάροδο του χρόνου.

Οι Πρωθυπουργοί, γνωστοί και ως Πρόεδροι του Εκτελεστικού Γιουάν, διορίζονται από τους Προέδρους της Δημοκρατίας της Κίνας, αλλά ορισμένοι πρωθυπουργοί ήταν ακόμη πιο ισχυροί από τους προέδρους κατά την πρώιμη εποχή της Δημοκρατίας της Κίνας (1912–1949). Ορισμένοι πρόεδροι εκδιώχθηκαν ακόμη και από τους πρωθυπουργούς που οι ίδιοι είχαν διορίσει.
Ο τίτλος του πρωθυπουργού στην Κίνα άλλαξε αρκετές φορές, επομένως αυτή η λίστα χωρίζεται σε διάφορες ενότητες.

## Κατάλογος

### Πρωθυπουργοί του Υπουργικού Συμβουλίου (1912–1914)

**Περίοδος:** 13 Μαρτίου 1912 – 1 Μαΐου 1914

Σύμφωνα με το Προσωρινό Σύνταγμα της Δημοκρατίας της Κίνας, το οποίο ψηφίστηκε το 1912, ο ηγέτης του πλειοψηφούντος κόμματος ή του συνασπισμού πλειοψηφίας έπρεπε να διορίζεται πρωθυπουργός από τον πρόεδρο.

### Υπουργοί Επικρατείας (1914–1916)

**Περίοδος:** 1 Μαΐου 1914 – 21 Δεκεμβρίου 1915· 22 Μαρτίου 1916 – 29 Ιουνίου 1916

### Πρωθυπουργοί του Κρατικού Συμβουλίου (1916–1928)

**Περίοδος:** 29 Ιουνίου 1916 – 3 Ιουνίου 1928

### Πρόεδροι του Εκτελεστικού Γιουάν της Εθνικής Κυβέρνησης (1928–1948)
: **Περίοδος:** 25 Οκτωβρίου 1928 – 24 Μαΐου 1948

Όταν ο Τσιανγκ Κάι Σεκ ίδρυσε την Εθνικιστική κυβέρνηση του Νανκίνγκ το 1928, δημιούργησε μια προεδρία για το Εκτελεστικό Γιουάν αντί για πρωθυπουργία, προκειμένου να δείξει τη διαφορά μεταξύ της κυβέρνησής του και της προηγούμενης στο Πεκίνο (που τότε μετονομάστηκε σε Μπεϊπίνγκ). Αυτή η κυβέρνηση μεταφέρθηκε στο Τσονγκτσίνγκ κατά τη διάρκεια του Σινοϊαπωνικού Πολέμου (1937–1945) και κατά τη διάρκεια του Κινεζικού Εμφυλίου Πολέμου μετεγκαταστάθηκε στην Ταϊπέι όπου εδρεύει μέχρι σήμερα.

**Περίοδος:** 25 Μαΐου 1948 – σήμερα

## Σημειώσεις και παραπομπές


Κατηγορία:Πρωθυπουργοί της Ταϊβάν
Ταιβαν
Κυπριακές βουλευτικές εκλογές 2026

Οι βουλευτικές εκλογές στην Κύπρο πρόκειται να διεξαχθούν στις 24 Μαΐου 2026, για την εκλογή 56 από τα 80 μέλη της Βουλής των Αντιπροσώπων.

## Εκλογικό σύστημα
Τα 80 μέλη της Βουλής των Αντιπροσώπων εκλέγονται από έξι εκλογικές περιφέρειες, οι οποίες αντιστοιχούν στις έξι επαρχίες της Κύπρου, με τον αριθμό των εδρών να κατανέμεται ανάλογα με τον πληθυσμό κάθε επαρχίας. Από τους 80, οι 56 εκλέγονται από Ελληνοκύπριους και οι 24 από Τουρκοκύπριους. Ωστόσο, από το 1963 οι Τουρκοκύπριοι έχουν αποσυρθεί από τους θεσμούς της Κυπριακής Δημοκρατίας, και η Βουλή των Αντιπροσώπων έχει *de facto* 56 έδρες, μετά την επέκτασή της στη δεκαετία του 1980. 

Οι εκλογές διεξάγονται με βάση την ανοικτή αναλογική εκπροσώπηση κατά λίστα. Οι ψηφοφόροι ψηφίζουν για ένα κόμμα και στη συνέχεια μπορούν να ψηφίσουν για έναν υποψήφιο που βρίσκεται στη λίστα του κόμματος τους για κάθε τέσσερις διαθέσιμες έδρες στην εκλογική τους περιφέρεια (οι ηγέτες των κομμάτων ή οι υποψήφιοι που ηγούνται συνδυασμών δεν απαιτείται να λάβουν ψήφους για να εκλεγούν). Οι έδρες κατανέμονται χρησιμοποιώντας την ποσόστωση Hare, με τις υπολοιπόμενες έδρες να κατανέμνονται σε κόμματα που κέρδισαν τουλάχιστον μία έδρα ή έλαβαν τουλάχιστον το 3,6% των ψήφων.

Μετά την τελευταία ανακατανομή, οι έδρες για τις εκλογές του 2026 είναι οι εξής:

## Κόμματα

## Δημοσκοπήσεις

## Αποτελέσματα

## Παραπομπές

Κατηγορία:Κυπριακές βουλευτικές εκλογές
Σανγκουιγιόν

Το **Σανγκουιγιόν** (, ) είναι γαλλική κοινότητα στο νομό της Μαρν, στη διοικητική περιοχή του Γκραντ Εστ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Μαρν
Περονίδες Λασιθίου

Οι **Περονίδες** είναι σχεδόν ακατοίκητος οικισμός της Κρήτης στην Περιφερειακή Ενότητα Λασιθίου.

## Γενικά στοιχεία
Οι Περονίδες βρίσκονται στο Επάνω Μιραμπέλλο, στους βόρειους πρόποδες του όρους Σταυρός, σε υψόμετρο 470 μέτρων ενώ απέχουν περίπου 24 χιλιόμετρα Β.-ΒΔ. από τον Άγιο Νικόλαο (έδρα του δήμου) και 11 χιλιόμετρα Β.-ΒΑ. από τη Νεάπολη. Από το χωριό ξεκινάει το το φαράγγι του Μαλλιάρη με χαμηλή βλάστηση και ανοιχτά τοιχώματα γεμάτα σπήλαια. Περνάει δυτικά του χωριού Σούβλος, ενώνεται με το φαράγγι του Ανεμαλιάρη από τα δυτικά και καταλήγει στην παραλία της Βλυχάδας των Τζάβληδων στα Ανώγεια. 

Αναφέρονται επίσημα, μετά την Τουρκοκρατία και την Ένωση της Κρήτης με την Ελλάδα, να προσαρτώνται στην κοινότητα Νεαπόλεως και να απογράφονται σε αυτήν μέχρι το 1940, οπότε σταμάτησαν.  Άρχισαν να απογράφονται ξανά το 1961. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, ανήκει στην Κοινότητα Νεαπόλεως, που υπάγεται στην Δημοτική Ενότητα Νεαπόλεως του Δήμου Αγίου Νικολάου και σύμφωνα με την απογραφή 2021 απογράφηκε 1 κάτοικος ενώ με αυτήν του 2011 ήταν 5.

## Εξωτερικοί σύνδεσμοι

* Η πεζοπορική διαδρομή: Νοφαλιάς-Σούβλος-Αδράβαστος-Περονίδες στον ιστότοπο el.wikiloc.com.
* Η πεζοπορική διαδρομή: Νεάπολη - Περονίδες Άγιος Μάμας στον ιστότοπο el.wikiloc.com.

## Παραπομπές


Περονίδες
Κατηγορία:Δήμος Αγίου Νικολάου
Περάμπελα Λασιθίου

Τα **Περάμπελα** είναι σχεδόν ακατοίκητος οικισμός της Κρήτης στην Περιφερειακή Ενότητα Λασιθίου.

## Γενικά στοιχεία
Τα Περάμπελα βρίσκονται στο Επάνω Μιραμπέλλο, ανάμεσα στα όρη Κάδιστος και Σταυρός σε υψόμετρο 570 μέτρων ενώ απέχουν περίπου 22 χιλιόμετρα Β.-ΒΔ. από τον Άγιο Νικόλαο (έδρα του δήμου) και 8 χιλιόμετρα Β.-ΒΑ. από τη Νεάπολη. Πρόκειται για παλιό μετόχι που το όνομά του είναι τοπωνύμιο το οποίο προέρχεται από το *πέρα* + *αμπέλι,* στον πληθυντικό *πέρα-αμπέλια*. Στο χωριό είναι το ερειπωμένο μοναστήρι της Παναγίας της Περαμπελιώτισσας ή Μονή Γενεθλίου της Θεοτόκου, το οποίο κτίστηκε την εποχή της Ενετοκρατίας και στο οποίο, την περίοδο της Επανάστασης του 1866, βρήκαν καταφύγιο πολλοί πρόσφυγες από τα γύρω χωριά. Είναι γνωστό για την θαυματουργή εικόνα της *Παναγίας της Περαμπελιώτισσας* και πανηγυρίζει στις 8 Σεπτεμβρίου. 

Τα Παράμπελα αναφέρονται επίσημα, μετά την Τουρκοκρατία και την Ένωση της Κρήτης με την Ελλάδα, να προσαρτώνται στην κοινότητα Νεαπόλεως και να απογράφονται σε αυτήν μέχρι το 1940, οπότε σταμάτησαν.  Άρχισαν ξανά να απογράφονται το 1961. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, ανήκει στην Κοινότητα Νεαπόλεως, που υπάγεται στην Δημοτική Ενότητα Νεαπόλεως του Δήμου Αγίου Νικολάου και σύμφωνα με την απογραφή 2021 απογράφησαν 6 κάτοικοι ενώ με αυτήν του 2011 ήταν 5. 

## Εξωτερικοί σύνδεσμοι

* Περάμπελα Μεραμπέλου: Ένα…μετόχι μυστηρίου και κατάνυξης όπου ο χρόνος μοιάζει να έχει «παγώσει»! στον ιστότοπο cretaone.gr.
* Η πεζοπορική διαδρομή: Περάμπελα - Διάσχιση Κούντουρου η Χάλικα στον ιστότοπο da.wikiloc.com.

## Παραπομπές


Περάμπελα
Κατηγορία:Δήμος Αγίου Νικολάου